Skuespiller Guri Stormoen i et rollebilde fra filmen. Påskrift: "Til alle tiders Lalla fra Guri Garbo. Fant 1938."
***Fant*** er en norsk film fra 1937 basert på Gabriel Scotts roman *Fant* fra 1928. Filmen ble regissert av Tancred Ibsen, som også var ansvarlig for filmens manus. Filmen hadde urpremiere 26. desember 1937 på Eldorado kino i Oslo.

Filmen handler om den unge, foreldreløse jenta *Josefa* (Sonja Wigert), som rømmer fra sin slemme onkel (Einar Tveito) og etter hvert blir kjæreste med tateren *Fændrik* (Alfred Maurstad). Fændrik tilhører et sjøfarende taterfølge som reiser rundt på Sørlandet, og filmen er på mange måter typisk for datidens syn på taterfolket og deres kultur.

Om denne innspillingen fortalte Guri Stormoen, som spilte rollen som Mathilde, at motspilleren Alfred Maurstad hadde stukket henne med kniv i magen på riktig under opptaket av en slåsskamp-scene, og at regissør Ibsen hadde pålagt skuespillerne å «slåss på alvor, ellers så det jo idiotisk ut, naturligvis. Og dermed så måtte vi jo gyve løs på hverandre, da – alldeles forferdelig!». Skuespillerne måtte ligge tilsengs dagen etter disse opptakene, ifølge Stormoen, fordi de var mørbanket og fulle av blåmerker.

Fant ble godt mottatt av både kritikere og publikum da den kom, og særlig ble Alfred Maurstad berømmet for sin rolle som den hensynsløse dagdriveren Fændrik.

Rolleliste
----------

* Alfred Maurstad ... Fændrik
* Sonja Wigert ... Josefa
* Lars Tvinde ... Sebaldus
* Guri Stormoen... Mathilde
* Oscar Egede-Nissen... Oscar
* Henny Skjønberg... Tobine
* Carsten Winger... Halvor
* Marit Halset... Halvors hustru
* Sigurd Magnussøn... Peder
* Karin Meyer... Peders hustru
* Toralv Maurstad... en gutt
* Espen Skjønberg... en gutt
* Joachim Holst-Jensen... onkel Søren
* Gøril Havrevold... Johanne
* Abigael Magnussøn... Johannes mor
* Eugen Skjønberg... lensmann
* Einar Tveito... Josefas onkel
* Gudrun Tvinde... en fiskerkone
* Aagot Didriksen... en bondekone

Oppfølgeren *Josefa*
--------------------

Leif Sinding lagde en oppfølger til Tancred Ibsens *Fant* på slutten av andre verdenskrig; denne oppfølgeren fikk tittelen *Josefa*. Filmen ble imidlertid ikke utgitt før krigen var omme.

Litteratur
----------

Filmen *Fant* er omtalt i Thor Gotaas' omfattende verk *Taterne. Livskampen og eventyret* fra 2003, der forfatteren diskuterer i hvilken grad filmen - og Gabriel Scotts roman av samme navn - gir et virkelighetstro bilde av taterkulturen.

Referanser
----------

1. ↑ . DigitaltMuseum. Besøkt 14. september 2016.  Manglende eller tom `|tittel=` (hjelp)
2. ↑  «NRK TV - Se Teaterspeilet» **(norsk)**. 17. mars 1969. Besøkt 13. januar 2018. «Intervju med Guri Stormoen i anledning hennes 50-årsjubileum som skuespiller.»
3. ↑  *Ingrid K. Dokka, 100 norske filmer du må se s.31*

Eksterne lenker
---------------

* (en) *Fant* på Internet Movie Database Rediger på Wikidata

* (no) *Fant* i Nasjonalbibliotekets filmografi Rediger på Wikidata

* (no) *Fant* hos Filmfront Rediger på Wikidata

* (no) *Fant* på NRK TV Rediger på Wikidata

* (sv) *Fant* i Svensk Filmdatabas Rediger på Wikidata

* (en) *Fant* på AllMovie Rediger på Wikidata

* (nl) *Fant* på MovieMeter Rediger på Wikidata
* Svensk filmdatabase om filmen *Fant*
* *Fant* Til leie på nettet hos Filmarkivet.no[*død lenke*]

|  |  |
| --- | --- |
| Oppslagsverk/autoritetsdata | Store norske leksikon
 |

Portal: Film